#  *Výbor*

 *Národnej rady Slovenskej republiky*

*pre hospodárstvo, výstavbu a dopravu*

 8. schôdza výboru

 Číslo: CRD - 2515/2010 - VHVD

**61**

## U z n e s e n i e

**Výboru Národnej rady Slovenskej republiky**

**pre hospodárstvo, výstavbu a dopravu**

z 18. novembra 2010

k vládnemu návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač **94**)

**Výbor Národnej rady Slovenskej republiky**

**pre hospodárstvo, výstavbu a dopravu**

#### s ú h l a s í

s vládnym návrhom zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač **94**);

#### o d p o r ú č a

# Národnej rade Slovenskej republiky

vládny návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač **94**) schváliť so zmenami a doplnkami uvedenými v prílohe tohto uznesenia;

#### u k l a d á

 predsedovi výboru predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie a rozpočet.

 Stanislav **J a n i š**

 predseda výboru

overovateľ výboru

Alojz **P ř i d a l**

##  *Výbor*

 *Národnej rady Slovenskej republiky*

*pre hospodárstvo, výstavbu a dopravu*

Príloha

k uzneseniu č. 61

##### Z m e n y a  d o p l n k y

k  vládnemu návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač **94**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. K čl. I bodu 14

V čl. I bode 14 § 43 ods. 6 písm. b) sa slová „ osobitným predpisom21a) a medzinárodnou zmluvou,21b) “ nahrádzajú slovami „medzinárodnou zmluvou,21a)“.

Poznámka pod čiarou k odkazu 21a) znie:

„21a) Čl. 343 Konsolidovaného znenia Zmluvy o fungovaní Európskej únii (Ú.v. EÚ C 83, 30.3.2010).

Dohoda medzi vládou Slovenskej republiky a Komisiou Európskych spoločenstiev o vykonávaní protokolmi o výsadách a imunitách Európskych spoločenstiev (oznámenie Ministerstva zahraničných vecí Slovenskej republiky č. 553/2004 Z.z.).“.

Odkaz 21b) vrátane poznámky pod čiarou k nemu sa vypúšťa.

Ide o legislatívno-technickú pripomienku, ktorou sa spresňuje právny text; Protokol č. 7 o výsadách a imunitách Európskej únie, ktorý je súčasťou medzinárodnej zmluvy, nie je osobitný predpis. Z čl. 343 Konsolidovaného znenia Zmluvy o fungovaní Európskej únie vyplýva, že „*Únia požíva na území členských štátov výsady a imunity nevyhnutné pre plnenie svojich úloh za podmienok ustanovených v Protokole z 8. apríla 1965 o výsadách a imunitách Európskej únie. To isté platí aj pre Európsku centrálnu banku a Európsku investičnú banku*“.

1. K čl. I bodu 17

V čl. I bode 17 § 48 ods. 5 sa slová osobitným predpisom21a) a medzinárodnou zmluvou21b) nahrádzajú slovami „ medzinárodnou zmluvou, 21a)“.

Ide o legislatívno-technickú pripomienku, ktorou sa spresňuje právny text; Protokol č. 7, ktorý je súčasťou medzinárodnej zmluvy nie je osobitný predpis. Z čl. 343 Konsolidovaného znenia Zmluvy o fungovaní Európskej únie vyplýva, že „*Únia požíva na území členských štátov výsady a imunity nevyhnutné pre plnenie svojich úloh za podmienok ustanovených v Protokole z 8. apríla 1965 o výsadách a imunitách Európskej únie. To isté platí aj pre Európsku centrálnu banku a Európsku investičnú banku*“. Navrhované legislatívno-technické riešenie súvisí s navrhovanou zmenou k bodu 14 predkladanej novely zákona.

1. K čl. I bodu 19

19. bod znie:

„19. V § 49 ods. 3 prvej vete sa slová „podľa § 28 až 41“ nahrádzajú slovami „podľa § 28 až 42“.“.

Legislatívno-technická pripomienka podľa zaužívanej legislatívnej praxe.

1. K čl. I bodu 24

V čl. I bode 24 § 55b ods. 3 písm. h) sa v poznámke pod čiarou k odseku 27ba) vypúšťa slovo „predpisov“ ako nadbytočné.

Ide o legislatívno-technickú pripomienku, ktorou sa precizuje citácia právne záväzného aktu EÚ.

1. K čl. I bodu 29

V čl. I bode 29 § 62a sa slová „ osobitným predpisom21a) a medzinárodnou zmluvou,21b) nahrádzajú slovami „medzinárodnou zmluvou,21a) “.

Ide o legislatívno-technickú pripomienku, ktorou sa spresňuje právny text; Protokol č. 7, ktorý je súčasťou medzinárodnej zmluvy nie je osobitný predpis. Z čl. 343 Konsolidovaného znenia Zmluvy o fungovaní Európskej únie vyplýva, že „*Únia požíva na území členských štátov výsady a imunity nevyhnutné pre plnenie svojich úloh za podmienok ustanovených v Protokole z 8. apríla 1965 o výsadách a imunitách Európskej únie. To isté platí aj pre Európsku centrálnu banku a Európsku investičnú banku*“. Navrhované legislatívno-technické riešenie súvisí s navrhovanou zmenou k bodu 14 predkladanej novely zákona.

1. K čl. I bodu 37

V čl. I bode 37 prílohe č. 6 v navrhovanom bode 10 sa dátum „25. 6. 2009“ nahrádza dátumom „25. júna 2009“.

Ide o legislatívno-technickú pripomienku.

1. K čl. I bodu 37

V čl. I bode 37 prílohe č. 6 v navrhovanom bode 11 sa dátum „22. 12. 2009“ nahrádza dátumom „22. decembra 2009“.

Ide o legislatívno-technickú pripomienku.